પંચમહાલ જિલ્લામાં આવેલા કાલોલના મીરાપુરીમાંથી મહિલાનું હાડપિંજર મળી આવતા સ્થાનિકોમાં ખળભળાટ મચી ગયો છે. પ્રાપ્ત વિગતો અનુસાર કાલોલ નજીક આવેલા મીરાપુરી નજીકની અવાવરૂ જગ્યામાંથી આ હાડપિંજર મળી આવ્યું છે. સ્થાનિક સૂત્રોના જણાવ્યા અનુસાર યુવતીના પ્રેમીએ જ તેની હત્યા કરી છે અને આ યુવતી મીરાપુરી નજીકના શેરપુરા ગામની હોવાની શક્યતા છે. હાડપિંજર મળી આવતા યુવતીએ આત્મહત્યા કરી હોવાની શક્યતા પણ સેવવામાં આવી રહી હતી. જોકે સ્થાનિકોની પૂછપરછ દ્વારા પોલીસને માહિતી પ્રાપ્ત થઈ હતી કે આ આત્યહત્યા નહીં પરંતુ હત્યા છે. મૃતક યુવતી અને એક યુવક વચ્ચે પ્રેમસંબંધ હતો પરંતુ તેના પ્રેમીને શંકા હતા કે યુવતીના અન્ય આડા સંબંધો છે.